**VŠEOBECNE ZÁVÄZNÉ NARIADENIE**

**Obce ĽUBOVEC**

**č. 1/2020**

***o zabezpečení dodávky vody z verejného vodovodu***

***a miestnom poplatku za odber vody (vodné),***

***v katastrálnom území obce Ľubovec***

***Návrh VZN vyvesený na úradnej tabuli v obci Ľubovec dňa: 09.06.2020***

***Návrh VZN zvesený z úradnej tabuli v obci Ľubovec dňa: 25.06.2020***

***VZN schválené obecným zastupiteľstvom v obci Ľubovec dňa: 25.06.2020***

***VZN vyvesené na úradnej tabuli v obci Ľubovec dňa: 26.06.2020***

***VZN zvesené z úradnej tabuli v obci Ľubovec dňa: 13.07.2020***

***VZN nadobúda účinnosť dňa: 14.07.2020***

*Obecné zastupiteľstvo v Ľubovci podľa § 6 zákona č. 369/1990 Zb. o obecnom zriadení v znení neskorších zmien a doplnkov a v súlade so zákonom č. 442/2002 Z.z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach v znení neskorších zmien a doplnkov (ďalej len zákon o VV a VK)*

**vydáva**

***VŠEOBECNE ZÁVÄZNÉ NARIADENIE (ďalej len VZN)***

***číslo 1/2020***

***o zabezpečení dodávky vody z verejného vodovodu a miestnom poplatku za odber vody (vodné), v katastrálnom území***

***obce Ľubovec***

**Článok 1**

Účel úpravy

1. Účelom VZN je zabezpečiť spôsobom v súlade so zákonom o VV a VK pre nehnuteľnosti v  katastrálnom území  obce Ľubovec, dodávku vody prostredníctvom verejného vodovodu v mieste, kde je vybudovaný.

**Článok 2**

**Úvodné ustanovenia**

1. Základné náležitosti o miestnej dodávke pitnej vody z verejného vodovodu upravuje zákon č. 442/2002 Z. z. o verejných vodovodoch a kanalizácii.
2. Obec Ľubovec zabezpečuje podmienky na zásobovanie obyvateľov pitnou vodou z verejného vodovodu.
3. Obec Ľubovec všeobecne záväzným nariadením ustanovuje pravidlá a podmienky zásobovania obyvateľstva pitnou vodou.
4. Obec Ľubovec ukladá pokuty a rieši priestupky.
5. Obec Ľubovec správu verejného vodovodu prevádzkuje na základe prevádzkového a manipulačného poriadku vodovodu.

**Článok 3**

**Vymedzenie základných pojmov**

1. Verejným vodovodom sa rozumie súbor objektov a zariadení slúžiacich verejnej potrebe, umožňujúcich hromadné zásobovanie obyvateľstva a iných odberateľov vodou.
2. Hromadným zásobovaním vodou sa rozumie zásobovanie viac ako 50 – tich osôb alebo zásobovanie, ktorého priemerná denná produkcia je viac ako 10 m³ vody.
3. Vodohospodárskou činnosťou súvisiacou s prevádzkovaním verejných vodovodov sa rozumie zachytávanie a úprava surovej vody, zhromažďovanie, akumulácia a dodávka pitnej vody.
4. Vlastníkom a prevádzkovateľom verejného vodovodu je Obec Ľubovec.
5. Za verejný vodovod sa nepovažujú vodovodné prípojky, ktoré sú majetkom vlastníka nehnuteľnosti.
6. Verejný vodovod je vodnou stavbou podľa osobitného predpisu.

**Článok 4**

**Vodovodné prípojky**

1. Vodovodná prípojka je úsek potrubia spájajúci rozvádzaciu vetvu verejnej vodovodnej siete s vnútorným vodovodom nehnuteľnosti alebo objektu okrem meradla, ak je osadené. Vodovodná prípojka sa spravidla pripája na verejný vodovod navŕtavacím pásom s uzáverom. Pripojenie na rozvádzaciu vetvu s uzáverom je súčasťou verejného vodovodu. Vodovodnou prípojkou sa privádza voda z verejného vodovodu do nehnuteľností alebo objektu.
2. Odberateľom vody (ďalej len odberateľ) je fyzická alebo právnická osoba, ktorá má uzatvorenú zmluvu o dodávke vody s vlastníkom verejného vodovodu na účely konečnej spotreby.
3. Nový žiadateľ o vodovodnú prípojku v obci Ľubovec musí zaplatiť 180,- € ako pripojovací poplatok.

**Článok 5**

**Predmet úpravy VZN**

Predmetom tohto všeobecne záväzného nariadenia je dodávka vody z verejného vodovodu:

1. Dodávka vody je splnená vtokom vody z verejného vodovodu do vodovodnej prípojky.
2. Vodu z verejného vodovodu môže odberateľ odoberať len na účely dohodnuté v zmluve o dodávke vody a v súlade s platným VZN.

**Článok 6**

**Všeobecné podmienky pripojenia sa na verejný vodovod**

1. Žiadateľ o pripojenie na verejný vodovod sa môže pripojiť len na základe písomnej zmluvy o dodávke vody uzatvorenej s vlastníkom verejného vodovodu prípadne len so súhlasom vlastníka vodovodu.
2. Žiadateľ o pripojenie spĺňa technické podmienky určené prevádzkovateľom tykajúce sa najmä miesta a spôsobu pripojenia na verejný vodovod, ak to kapacita verejného vodovodu umožňuje.
3. Vlastník vodovodu môže odmietnuť pripojenia, ak žiadateľ nesplní technické podmienky pripojenia na vodovod určené prevádzkovateľom.

**Článok 7**

**Povinnosti odberateľa a producenta**

1. Odberatelia sú povinní:
2. v nevyhnutnej miere umožniť vstup prevádzkovateľa alebo ním poverenej osoby na nehnuteľnosť pripojenú na verejný vodovod na účely zabezpečenia spoľahlivej funkcie verejného vodovodu, zistenia stavu meradla alebo jeho opravy, údržby alebo výmeny, alebo vykonania kontrolného merania množstva a kvality pitnej vody ako aj zistenia technického stavu vodovodnej prípojky a poskytnúť prevádzkovateľovi potrebnú súčinnosť,
3. oznámiť prevádzkovateľovi zistenú poruchu na vodovodnej prípojke vrátane poruchy na meradle,
4. dbať o to, aby nedošlo k poškodeniu meradla, k jeho odstráneniu alebo k inému neoprávnenému zásahu na meradle, neodkladne odstrániť prekážky, ktoré znemožňujú odčítanie na meradle, najmä neodkladne vykonať opatrenia proti zaplaveniu priestoru, v ktorom je meradlo umiestnené,
5. oznamovať prevádzkovateľovi návrhy zmien v ním vykonávanej činnosti, ktoré môžu mať vplyv na zmeny v zásobovaní vodou,
6. do 30 dní po zistení zmien oznámiť prevádzkovateľovi nové údaje súvisiace s odberom vody z verejného vodovodu najmä zmenu vlastníckeho práva k nehnuteľnosti. Pokiaľ tak odberateľ neurobí, znáša všetky náklady na dodávku vody až do dňa oznámenia zmeny.
7. Odberateľ nesmie bez súhlasu vlastníka verejného vodovodu využívať dodanú vodu z verejného vodovodu na iný ako zmluvne dohodnutý účel a ani odovzdávať vodu ďalšiemu odberateľovi.
8. Je zakázané prepojiť vlastný zdroj vody s vodovodnou prípojkou pripojenou na verejný vodovod alebo s verejným vodovodom.
9. Vlastník vodovodnej prípojky je povinný zabezpečiť opravy a údržbu vodovodnej prípojky na vlastné náklady.

**Článok 8**

**Neoprávnený odber z verejného vodovodu**

1. Neoprávneným odberom vody z verejného vodovodu je:
2. odber v rozpore so zmluvou a s platným príslušným VZN,
3. odber pred meradlom alebo odber po odstránení meradla,
4. odber s používaním meradla, ktoré v dôsledku neoprávneného zásahu odber nezaznamenáva alebo zaznamenáva odber menší ako je skutočný,
5. odber s používaním meradla, na ktorom bolo poškodené zaistenie proti neoprávnenej manipulácii,
6. odber s použitím požiarneho obtoku na iné účely ako požiarne,
7. Kto neoprávnene odoberá vodu z verejného vodovodu, je povinný v plnej miere nahradiť spôsobenú škodu prevádzkovateľovi verejného vodovodu.
8. Je zakázané prepojiť vlastný zdroj vody s vodovodnou prípojkou pripojenou na verejný vodovod.

**Článok 9**

**Meranie a platby**

1. Za odber vody z verejného vodovodu platí odberateľ prevádzkovateľovi verejného vodovodu vodné.
2. Právo na vodné vzniká vtokom vody do potrubia napojeného bezprostredne za meradlom. Ak nie je osadené meradlo, právo na vodné vzniká vtokom vody do hlavného uzáveru pripojeného pozemku alebo stavby, prípadne do uzáveru hydrantu, v takom prípade sa vodné stanoví smernými číslami spotreby vody.
3. Množstvo vody dodanej verejným vodovodom sa určuje
4. určeným meradlom podľa osobitného predpisu, pričom sa množstvo odoberanej vody z verejného vodovodu určí odpočtom z tohto meradla,
5. Meranie množstva vody na účely spoplatnenia sa zabezpečuje určeným meradlom vlastníka verejného vodovodu.
6. Ak sa na meradle zistí porucha, množstvo vody dodanej verejným vodovodom sa určí podľa spotreby v porovnateľnom období minulého roka.
7. Ak má odberateľ pochybnosti o správnosti údajov meradla alebo zistí poruchu na meradle, má právo požiadať prevádzkovateľa verejného vodovodu o jeho preskúšanie. Prevádzkovateľ verejného vodovodu je povinný do 30 dní odo dňa doručenia žiadosti zabezpečiť preskúšanie meradla. Výsledok preskúšania prevádzkovateľ verejného vodovodu neodkladne písomne oznámi odberateľovi.

**Článok 10**

**Miestny poplatok za odber vody - cena vodného**

1. Miestny poplatok za odber vody - cenu vodného na príslušný kalendárny rok schvaľuje obecné zastupiteľstvo, a to v nasledovnej výške:

* cena vodného predstavuje sumu vo výške **0,40 EUR za 1 m³ vody,**

1. Miestny poplatok za odber vody - cenu vodného na príslušný kalendárny rok podľa tohto VZN je splatný jedenkrát za rok (stav k 31.12. príslušného roka).

**Článok 11**

**Prerušenie alebo obmedzenie dodávky vody   
z verejného vodovodu**

1. Prevádzkovateľ môže prerušiť alebo obmedziť dodávku vody z verejného vodovodu. Každé prerušenie oznámi odberateľom vyhlásením v miestnom rozhlase pred prerušením:
2. z dôvodu mimoriadnej udalosti, napr. dlhodobé sucho, zníženie výdatnosti prameňov a pod.,
3. pri poruche na verejnom vodovode, vodovodnej prípojke,
4. pri ohrození života a zdravia ľudí alebo majetku,
5. pri vykonávaní plánovaných opráv, údržbárskych a revíznych prácach,
6. pri obmedzení zásobovania vodou,
7. pri vyhlásení regulačných stupňov odberu vôd,
8. ak nevyhovuje zariadenie odberateľa technickým požiadavkám tak, že kvalita vody vo verejnom vodovode môže ohroziť zdravie alebo bezpečnosť osôb alebo spôsobiť škodu na majetku,
9. ak zariadenie odberateľa je v rozpore s dohodnutými technickými podmienkami tak, že môže ohroziť zdravie, bezpečnosť osôb alebo majetok prípadne spôsobiť neprípustné technické alebo technologické zmeny v dodávke vody,
10. ak neumožní odberateľ prevádzkovateľovi prístup k meradlu,
11. ak sa zistilo neoprávnené pripojenie vodovodnej prípojky,
12. ak odberateľ nezabezpečí odstránenie zistenej poruchy na svojich zariadeniach alebo na vodovodnej prípojke, ktorá nesmie byť kratšia ako tri dni,
13. pri preukázaní neoprávneného odberu vody,
14. v prípade nezaplatenia vodného po dobu dlhšiu ako 30 dní po dobe splatnosti,
15. v prípade neplnenia iných povinností odberateľom, ktoré mu vyplývajú zo zákona č. 442/2002 Z. z., zo všeobecne záväzných právnych predpisov z prevádzkového poriadku verejného vodovodu alebo zo zmluvy uzavretej s vlastníkom verejného vodovodu,
16. ak kvalita dodávanej vody nezodpovedá Nariadeniu vlády SR 354/2006 Z. z., ktorým sa ustanovujú požiadavky na vodu určenú na ľudskú spotrebu a kontrolu kvality vody určenej na ľudskú spotrebu v znení NV č. 496/2010 Z. z.
17. V prípade porušenia svojich povinností môže byť odberateľovi uložená pokuta podľa § 40 zákona 442/2002 Z. z.
18. Prevádzkovateľ verejného vodovodu nezodpovedá za škody a ušlý zisk vzniknuté nedostatkom tlaku vody pri obmedzení alebo prerušení dodávky vody z dôvodu mimoriadnej udalosti alebo z dôvodu, pre ktorý je prevádzkovateľ oprávnený dodávku vody obmedziť alebo prerušiť podľa zákona 442/2002 Z. z.
19. Ak bola dodávka vody prerušená z príčiny zavinenej odberateľom, hradí náklady spojené s odpojením a znovu pripojením odberu odberateľ.

**Článok 12**

**Priestupky**

Priestupku na úseku verejného vodovodu sa dopustí:

1. Odberateľ, ak neodstráni poruchu na vodovodnej prípojke na svoje náklady, spôsobom na to určeným prevádzkovateľom.
2. Odberateľ, ak nezabezpečí, aby sa vodovodná prípojka vybudovala tak, aby nemohlo dôjsť k znečisteniu pitnej vody vo verejnom vodovode a aby nemohlo dôjsť k zmiešaniu vody z iného zdroja s vodou vo verejnom vodovode.
3. Odberateľ, ak nezabezpečí opravu a údržbu prípojky na vlastné náklady.
4. Odberateľ, ktorý bez súhlasu vlastníka verejného vodovodu využíva dodanú vodu z verejného vodovodu v rozpore so zmluvou (plytvanie vodou počas vyhlásenia mimoriadnej udalosti – polievanie záhrad, napúšťanie bazénov, umývanie áut a pod.)

**Článok 13**

**Správne delikty**

1. Za porušenie tohto VZN obec uloží pokutu vo výške:

- fyzickej osobe vo výške 20,00 – 500,00 EUR,

- právnickej osobe vo výške 40,00 – 1.000,00 EUR.

1. Pri určovaní výšky pokuty sa prihliada najmä na škodlivé následky porušenia povinnosti a na okolnosti za ktorých porušenie došlo.
2. Za opakované porušovanie tohto VZN možno uložiť pokutu až do výšky dvojnásobku hornej hranice uvedených v tomto ustanovení.
3. Pokuta je splatná do 30 dní od nadobudnutia právoplatnosti Rozhodnutia o uložení pokuty.
4. Výnos z pokút uložených obcou je príjmom rozpočtu obce.

**Článok 14**

**Schválenie a účinnosť**

1. Návrh VZN bolo zverejnený na úradnej tabuli obce Ľubovec od 09.06.2020.do 25.06.2020.
2. Toto VZN č. 2/2020 bolo schválené obecným zastupiteľstvom uznesením č. 121/18/2020 zo dňa 25.06.2020 a nadobúda účinnosť 14.07.2020.

V Ľubovci, dňa 13.07.2020

**Mgr. Jozefína Štofanová**

starostka obce